钦定古今图书集成/明伦汇编/官常典/第069卷 > 随阳王翙
## 钦定古今图书集成/明伦汇编/官常典/第069卷 > 随阳王翙

按《宋书》本传，“随阳王翙，字仲仪，明帝第十子也。元徽
四年，年六岁，封南阳王，食邑二千户。昇明元年，为使
持节、督郢州、司州之义阳诸军事、西中郎将、郢州刺史。未拜，徙督湘州诸军事、南中郎将、湘州刺史，持节
如故。未之镇，进号前将军。二年，以南阳荒远，改封随
阳王，以本号停京师。齐受禅，降封舞阴县公，食邑千”
五百户。谋反，赐死。